text:
Practicamente ta habri un porta hancho di corupcion
ORANJESTAD (AAN): Minister di Infrastructura y Medio Ambiente sr. Otmar Oduber a splica durante un conferencia di prensa cu e desaster den departamento di DIP ta asina grandi na e momentonan aki, cu nan no por midi ainda kico of con grandi e daño ta pa comunidad di Aruba.
El a indica como ehempel, den otorgamento pa loke ta trata terenonan, normalmente ta wordo poni cu un 5 promil di e suma cu ta wordo inverti, mester wordo duna na un instancia social of educativo, pero den ultimo añanan a para bira cu tabata instrui ambtenaarnan rond di Minister y esnan cu ta haya un tereno pa manda esaki cerca cierto persona, riba cierto cuenta y suma. Segun Minister Oduber, practicamente ta habri un porta hancho di corupcion, caminda ta uza propiedad di tereno di pueblo pa haci politica cune. Y e ta papia di miyones den ultimo ocho aña!
E ta pidi comprension di pueblo pasobra tur cos ta para na DIP den momentonan aki pasobra e desaster ta grandi mientras cu ta haci inventarizacion di e situacion.
Den futuro nan kier lanta un fundacion, caminda nan mester raporta na un manera corecto, tur suma cu ta wordo ricibi y cu ta bay na instancianan caritativo, cu tambe ta duna relato di loke nan ta haci cu e placa. Y no manera esaki a bay manera un regalo of un fabor di e politico, pasobra bo a yud’e cu un tereno y bo ta haya cierto placa pa bo haci campaña cune.
Minister Oduber a bisa cu el a tende oposicion ta keha den ultimo dianan riba checknan por ehempel di airport cu su colega Dangui Oduber y Evelyn Wever-Croes a reparti a base di un maneho cu tin di sponsorship di N.V., y esaki tambe tabata tuma lugar den su tempo como Minister, y nan mes a bisa cu no tin nada robez cune, y awo nan ta keha riba dje, pero e tempo ey, e ta imagina cu tabata trata di un suma di rond di 4 pa 5 miyon si no ta mas cu e Minister y ambtenaar tabata dicidi ken ta haya regalo na Aruba, riba cuenta di banco directo! Esaki ta cosnan cu e gobierno aki ta bay caba cune.


c: text/html

text:
Corsou a tuma pasonan grandi pa combati labamento di placa y financiamento di terorismo. Leynan pa internet-gaming ta keda revisa e aña aki lo tin un evaluacion di riesgo nacional contra labamento di placa, cu ta sostene pa Banco Mundial. “Combatimento di labamento di placa y financiamento di terorismo ta un proceso continuo ku ta exigi colaboracion estrecho entre e sector publico y esun priva. Ta un proceso largo, pero tin progreso”, asina Anuschka Cova, presidente di CIFA a duna di conose. E International Narcotics Control Strategy Report di e United States Bureau of International Narcotics and Law Enforcement Affairs, cu a keda publica na maart, ta sostene e deklaracion aki.
Publicacion di e International Narcotics Control Strategy Report di e United States Bureau of International Narcotics and Law Enforcement Affairs a produci diferente titular cu ta crea e impresion cu Corsou ta un di e teritorionan mas grandi na mundo caminda labamento di placa ta tuma luga. Anuschka Cova di e asociacion di profesonalnan den e sector internacional di finansas na Corsou, CIFA (Curaçao International Financial Services Association), ta lamenta cu prensa local a saca e declaracionnan den e rapport for di nan contexsto. “Den e rapport tin puntonan di atencion. Pero ta trata di solamente un alinea den un resumen di tres pagina tocante nos teritorio”, asina Cova ta sigui bisa.
Den e resumen cu Cova ta referi na dje, Corsou ta keda meciona como un centro financiero den region y un punto di traspaso pa droga for di Sur-America. Segun e rapport labamento di placa na Còrsou na prome luga ta relata na fondonan di benta di droga. Pero e rapport ta haci mencion tambe di un red di servicio bancario subteraneo na tokonan Chines. Esaki tambe a keda identifica como un fuente pa labamento di placa. E cos mas remarcabel, segun e rapport, ta cu esaki a resulta den investigacionnan y detencion.
Tambe e rapport ta referi na casonan grandi caminda recientemente a haci investigacion di practicanan di labamento di placa y otro actonan criminal, caminda a investiga, persigui y condena diferente funcionario halto. Den e cuadro aki ta haci mencion di ex-prome minister di Corsou y di ex–presidente di Banco Central di Corsou y St. Maarten. E rapport ta haci mencion di dos caso caminda ya pa años tin persecucion pa labamento di placa, y tambe caminda Hoge Raad na 2017 a confirma un veredicto. Declaracionnan den e rapport ta confirma cu a mehora e sistema existente di mantencion di e cuadro huridico contra labamento di placa.
Alabes, e rapport ta haci mencion di e actividadnan cu ta tumando luga den cuadro di e MoU cu Merca, firma na 2016 pa actividadnan di training y intercambio di informacion riba tereno di persecusion penal y mantencion di ley. Y tambe e echo cu nos autoridadnan ta keda firma acuerdonan manera TIEA (Tax Information Exchange Agreements) y acuerdonan pa preveni entre otro fraude di impuesto, financiamento di terorismo y labamento di placa. Den e rapport tambe ta papia di tur e acuerdonan internacional cu ta relevante pa nos teritorio (manera por ehempel e acuerdo contra droga, firma ku Nacionnan Uni na 1988 y e UNTOC) y foro y instancianan cu Corsou ta miembro di dje. Miembresianan importante ta entre otro e foro mundial tocante transparencia y intercambio di informacion pa metanan di impuesto, e CFATF (un organo regional na estilo di FATF) y via Reino; FATF.
“CFATF a duna Corsou permit pa bandona e di tres ronda di e evaluacionnan mutuo na november 2016, pa motibo cu nos a fortalece nos cuadro huridico contra practicanan di labamento di placa y financiamento di terorismo”, asina Cova ta splica. “Ta un lastima cu medionan di comunicacion a laga di menciona cu e rapport ta recomenda pa sigui cu nos supervision riba e sector offshort y FTZ’s y pa sigui investiga e fenomeno di servicio bancario subteranreo. Esaki ta algo sumamente positivo pa e personanan ku activamente ta envolvi den mantencion y proteccion di e reputacion y integridad di nos sector financerio. Apesar cu tin deficiencia den e cuadro huridico y problema cu mantencion y ehecucion, esaki ta nifica cu nos ta riba bon caminda pa cumpli cu e leynan relevante. Si lesa e rapport completo, por mira cu tin diferente otro teritorio, mescos cu esun di nos, cu tin un cuadro huridico fuerte, pero cu ainda no ta cumpli completamente cu reglamento. E ta un proceso continuo”, asina Cova ta conclui.
Ta mustra cu e rapport cu Cova ta referi na dje ta sostene e declaracionnan di e presidente di CIFA. Un comparacion den e rapport komparashon den e rapport ta sugeri cu e parti cu mester di mas mehoracion, ta e sector di internet-gaming. Na e momentonan aki Corsou ta trahando riba ahuste di un ley pa supervicion riba internet-gaming. Despues di aprobacion e ley aki lo trece e teritorio un stap mas cerca di cumplimento cu e exigencianan di AML. Alabes Corsou ta den proceso di ehecucion di e evaluacion nacional di riesgo di AML, cu ta cuminsa na 2018, y cu Banco Mundial ta sostene. Cova ta agrega cu prome minister Eugene Rhuggenaath y Banco Central di Corsou y St. Maarten ta sostene e esfuersonan riba tereno di combatimento di labamentu di placa y financiamento di terorismo y cu nan mes tambe ta envolvi den tur e recomendacionnan menciona.
Pa mas informacion, tuma contacto ku CIFA via [email protected] of +5999-461-5380.

robotstxt: allowed

filter: keep


text:
Minister Plenipontenciario a felicita e hende muhe ariba su dia
Relaciona cu e Dia Internacional di Hende Muhe, Minister Plenipotenciario di Aruba, Sr. Guillfred Besaril, a declara lo siguiente: “Awe 8 di maart ta un...
Cruz Cora ta entrega 500,000 cuminda na muchanan afecta pa horcan
ST. MAARTEN - Seis luna despues di horcan Irma, Red Cross St. Maarten, branch di Nederlandse Rode Kruis, ta re-afirma su compromiso di yuda...
Homber ta hoga na Statia ora cu el a bay piki...
ST. EUSTATIUS- Un homber di 57 aña a muri hoga diasabra mainta, despues di cu un ola grandi a bent'e abao den e area...
Minister Besaril a cera conoci cu directiva di Genootschap Nederland Aruba
DEN HAAG – Durante un encuentro na Cas di Aruba Minister Plenipotenciario Guilfred Besaril a cera conoci cu e directiva di Genootschap Nederland Aruba...
Ministerio Publico a paga compensacion na viuda di criminal peligroso
AMSTERDAM, Hulanda- Na 2013 husticia a paga gastonan na e viuda di e criminal, John Mieremet. Ria E., despues di e morto di su...
Exitoso introduccion di Minister Plenipotenciario Guillfred Besaril
DEN HAAG- Na Sociëteit de Witte a tuma lugar un recepcion pa introduccion di Minister Plenipotenciario Guillfred Besaril y señora. Tambe tabata tin introduccion...
Second Home cu presentacion na Minister Besaril
Director doño di Second Home Mondial Victor Poppenburg a tene un reunion di cortesia cu Minister Plenipotenciario Guillfred Besaril. Second Home Mondial ta un...
Minister Guilfred Besaril a hasi bishita di trabao na Wageningen
WAGENINGENDEN HAAG – Minister Plenipotenciario Guillfred Besaril a hasi bishita di trabao, hunto cu Roy Hart di Cas di Aruba cerca e ehecutivo nan...
“Construi bek miho” un siman pa St. Maarten 16 di Maart...
Recientemente naturalesa tabata tin un efecto devastador riba islanan di Caribe. Ta clave pa un grupo grandi di accionistanan colabora pa asina haya un...
Ex premier di Hulanda, Ruud Lubbers a fayece
ROTTERDAM, Hulanda- Luud Lubbers, ex premier di Hulanda, a fayece diaranson rondona pa su señora y su yiunan. E tabata tin basta tempo malo. Lubbers,...
Minister di Relacionnan Exterior ta renuncia na su cargo
DEN HAAG, Hulanda- Halbe Zijlstra, minister di Relacionnan Exterior, diamars a presenta su renuncia. Esaki ta bin un dia despues di cu el a...
Minister Besaril cu bishita oficial na studiantenan di “HAN Huntu”
DEN HAAG – Diaranson dia 7 di februari ultimo Minister Plenipotenciario na Hulanda Guillfred Besaril a haci un bishita oficial na Hogeschool van Arnhem...
Embahadora di Austria a bishita minister Besaril
DEN HAAG – Minister Plenipotenciario Guillfred Besaril a ricibi bishita di e embahadora di Austria na Hulanda, Sra. Heidemaria Gürer. Meta di e bishita ta...
Personal di Arubahuis a cera conoci cu director a.i. Glenn Ling
DEN HAAG, Hulanda – Durante un encuentro den Sala Betico di Arubahuis, dialuna 5 di februari, Minister Plenipotenciario Guillfred Besaril a haci introduccion na...
Gobierno di Reino lo interveni na St. Eustatius
Dialuna Secretario di Estado Knops (Asuntonan di Reino) a entrega un propuesta di ley den Tweede Kamer pa por haci un intervencion administrativo na...
Minister Plenipotenciario cu bishita di trabao na PRIVA
DEN HAAG, Hulanda – Den cuadro di e vision di Gobierno pa bai stimula e sector primario na Aruba, Minister Guilfred Besaril a hasi...
Homber ta fayece na man di polis
Riba imagennan graba por mira un homber cu a fayece, como consecuencia di violencia policial. E causa di morto di e homber di 39...
Minister Besaril a felicita ATA Europa cu nan premiacion
DEN HAAG – ATA Europa a ricibi e premio como mihor oficina di turismo na Hulanda. Esaki a tuma lugar recientemente durante di Reisgala unda...
Gabinete Hulandes ta sostene comerciantenan den sector turismo na Saba y...
Reino: Komo konsekuensia di e orkan desastroso Irma e turismo riba e islanan Hulandes Saba i Sint Eustatius a haña un sla duru desde...
Comienso di e lucha di Status Aparte
CORRECION DEN HAAG – Den e comunicado di prensa di 24 di Januari ultimo riba e ceremonia pa recorda e fecha natalicio di Sr. Gilberto...


text:
Oranjestad: Diasabra algo pasa di mey anochi, patruya di playa ta wordo manda na e snacktruck dilanti di Royal Plaza lo tabata tin un pelea y cu nan lo a dal un persona, cu esaki lo a bay cay y dal su cabes hopi duro riba vloer.
Na yegada polis enberdad ta bin topa cu un turista masculino benta knock out riba vloer dilanti di e snack truck. Na e sitio nan ta bin compronde cu lo tabata tin un pelea y e turista a haya un mokete cu mande di biaha vloer.
E persona cu a dal e turista lo a bandona e sitio den un Toyota Tercel blanco, un patruya di polis den cercania mesora cuminsa buska den e area pero sin resultado.
E turista un rato despues a bin bij y polis a nota cu e turista ta basta bou influencia, mirando cu e no tabata tin niun herida di gravedad, a opta pa transporte pa warda di polis caminda nan lo lague sosega pa e bin bij y despues hib’e su hotel bek.


text:
ORANJESTAD – Pabien na nos superstar Sarah-Quita kende ta gana su di 10 titulo di Campeon Mundial den e PWA World Tour...
ORANJESTAD – Un total di 12 titulo mundial den e deporte di Windsurfing y cu apenas 25 aña di edad Sarah Quita...
MAUI – Sarah-Quita Offringa a produci un tremendo comeback na Maui despues di double elimination a logra gana 5 heat pa asina...
MAUI – Sarah Quita Offringa ARU91 ta logra di pasa su prome round den categoria di Ola durante di e competencia di...
DINAMARCA – Sarah-Quita Offringa durante su careda di ayera a sali na di tercer lugar pero den e overall Sarah-Quita ta keda...


text:
CALIFORNIA, Merca- Un candela grandi di e magnitud cu ta afecta e condado di Ventura, California a obliga trucknan di brandweer y helicopter na yuda di manera urgente dialuna anochi. Mas di 100 mil persona ta sin coriente y mas di 600 cas a wordo evacua.
Esaki a pone cu e condado di Ventura den un alerta maximo. E candela ta crece rapidamente y ya caba a raspa 2 mil hectar. E candela a origina cerca di e scol Thomas Aquino na Santa Paula, na 115 km di Los Angeles.
“Nos ta purbando di cera e vlamnan mas lihe posibel”, Jason Hodge, bombero di e condado di Ventura, a sigura.
Segun e website di Telemundo, tin reportenan di cortenan di energia a traves di e condado di Ventura, unda cu a autoridadnan, ademas di e 600 casnan, mester a evacua un universidad den cercania tambe.
Autoridadnan a informa cu e bientonan fuerte ta extende e candela “Thomas” (yama na nomber di e scol), den direccion di e ciudadnan di Santa Paula y Ventura, unda cerca di 140 mil persona ta biba.
Varios medionan di comunicacion local a señala cu al menos dos infrastructura a keda completamente destrui door di e candela.
Fuente: https://www.infobae.com


text:
Huidige artikelen
vrijdag 23 februari 2018 - Departamento di Impuesto no ta acepta pago cu cheque di exterior mas
Entrante 16 di maart 2018
ORANJESTAD – Departamento di Impuesto ta participa cu entrante 16 di maart 2018 no ta acepta pago cu cheque di exterior mas. A tuma e decision aki teniendo cuenta cu implementacion di e sistema digital nobo y e costonan envolvi pa procesa chequenan internacional.
Departamento di Impuesto ta encurasha su clientenan den exterior pa haci pago di impuesto online via un asina yama 'wire transfer'. Via e website www.impuesto.aw por consulta e cuentanan di banco di Departamento di Impuesto hunto cu e codigo SWIFT.
Departamento di Impuesto ta pidi su clientenan pa tuma nota di e participacion aki pa evita consecuencia indesea.
Gerencia di Departamento di Impuesto
23 di februari 2018


text:
“Awe Aruba ta un pais cu conoce un economia creciente, dinamico, y unda su hendenan y su cultura a haya mas atencion�
Logronan general di Michelle
Un lider femenino profesional cu a transforma departamento di Asuntonan Economico, Asuntonan Social y Cultura na bienestar di nos comunidad, unda e ser humano ta central.
Cambionan grandi a haci cu awe negoshinan chikito, e weso di lomba di nos economia, ta florece mas cu nunca Su compasion y convivencia pa hende a resulta den un maneho solido cu ta mas husto pa un y tur A inverti den un base cultural mas amplio unda e diferente disciplinanan artistico, tradicionnan y nos naturalesa ta wordo aprecia y balora pa asina promove nos rikesa cultural
E logronan Economico “Awe Aruba conoce un economia creciente, dinamico, cu mas empleo, y cu un aumento di negoshi�
Un economia fuerte ta rekeri condicionnan faborabel pa negoshi por crece. Esaki ta exactamente loke Michelle a haci, resultando den 9.3% mas negoshi nobo y proyectando un crecemento economico di 2.3% pa 2013. A reduci e tarifanan pa habri negoshi drasticamente, por ehempel di Afl. 2000 pa Afl. 400 A reduci e tempo di procesa permiso di negoshi di 6 luna pa awor solamente1 luna Pa prome biaha a crea instrumentonan pa stimula desaroyo di negoshinan chikito manera: Small Business Week IDEA, centro di informacion dedica na nos negoshinan chikito Empresario Prepara, un curso extenso riba tur aspecto di negoshi
Pa diversifica economia a pone Aruba riba mapa internacional como un partner strategico: Aruba como un Green Gateway
Peticion di permiso pa establecimento di negoshi 2009-2012
53% 350 300 250 200 150 100 50 0 2009
2010
Eenmanszaak
bon trabou. ainda falta.
2011
NV
2012
Fuente: DEZHI
Social “Nos tur merece un bida cu felicidad y dignidad, sin excepcion”
Michelle a converti e departamento di Asuntonan Social, cu anteriormente tabata enfoca puramente riba e procesonan gubernamental, pa un departamento unda cu e persona den necesidad y esunnan mas vunerabel den nos comunidad ta e focus central. A modifica e leynan anticua cu no ta refleha nos problemanan y necesidadnan social actual Pa prome biaha den historia e empleadonan di SABA a haya un plan di pensioen Despues di 40 aña a expande e orarionan operacional di Imeldahof Kinderhuis pa inclui fin di siman pa garantisa siguridad di e muchanan A habri Centro di Cuido San Nicolas, a renoba Maris Stella y a percura pa fondo pa e cuido di nos grandinan, pa brinda miho calidad di cuido pa ciudadanonan di mas edad A aloca alrededor di Afl. 3 miyon extra pa aña na bienestar di muchanan
bon trabou. ainda falta.
Social Aumento di bijstand
Por ehempel: bijstand pa mama soltero cu 2 yiu a subi cu
92% compara cu 2009.
Michelle a aumenta e conscientisacion di e asuntonan di hende muhe y mucha mediante varios iniciativa: Creacion di Centro pa Desaroyo di Hende Muhe (CEDEHM) Women’s Day Conferences Conduci investigacion riba posicion di mucha na Aruba (UNICEF) Prome Congreso pa combati abuso y negligencia di mucha Mi Ruman Grandi, programa di guia pa mucha muhe Training pa seùala abuso di mucha Adaptacion di leynan pa ta no-discriminatorio
Afl. 605
Afl. 1160
2009
2013
Embaraso Hubenil Poblacion Femenino edad 15-19
Hende muhe na estado edad 15-19
Cantidad di embaraso hubenil a reduci cu
10.6% compara cu 2009.
2009
2010
2011
2012
Fuente: CBS Aruba
Cultura “Nos cultura ta nos identidad y nos bienestar”
Bishitante na Museonan (Museo Archeologico & Museo Historico)
E rikesa cultural di Aruba ta manifesta su mes por medio di historia di su hendenan y su naturalesa fascinante. A reorganisa y restructura Parke Nacional Arikok Proyecto Herencia Cultural cu ta defini y documenta kico e cultura Arubano ta y con nos por proteh’e miho pa e siguiente generacionnan A stimula, por medio di fondonan, varios exposicionnan di artistanan talentoso tanto na Aruba como internacional Proyecto pa reconoce artesanonan local ‘100% Made in Aruba’ A inverti Afl. 38 miyon den renobacion di monumentonan desde 2010 8800 mucha a ricibi e caha di educacion cultural (E Maletin di Tesoro)
11940
12462
12600
8114
Bishitante na Museonan a crece cu
55% compara cu 2009.
2009
2010
2011
2012
Fuente: Museo Archeologico & Museo Historico
Kico nos por spera di Michelle p’e siguiente 4 añanan? “Lidernan di awe, no solamente tin e tarea di goberna, pero tambe di duna e mihor ehempel pa forma lidernan di mañan”
Michelle Hooyboer- Winklaar Michelle lo traha cu profesionalismo y cu curason pa entre otro: Mas acceso na credito pa negoshinan chikito Garantisa competencia husto na bienestar di consumidornan Digitalisacion di e proceso pa establece negoshi Amplia e mecanismonan pa e-commerce Revisa y pasa legislacion den diferente areanan social cu ta rekeri modernisacion y mehoracion Implementacion di maneho integral pa cu desaroyo positivo pa nos hubentud Implementacion di leynan pa garantisa calidad di cuido di nos muchanan (creche) y pa nos grandinan Crea mas oportunidad pa cuido di nos grandinan na cas Crea un plataforma Nacional di Arte Visual pa stimula y educa Duna mas oportunidad pa artistanan crea arte den espacio pubico
bon trabou. bon ainda falta.
trabou. ainda falta.
Dicon vota pa Michelle? bon trabou. ainda falta.
“You are a positive catalyst for the community.” IRENO YARZAGARAY
“With grace, intellect and determination she operates!”
JAMAL MAHAWAT KHAN
“You are a daily inspiration!” OMAYRA SILVA
“Un hende muher cu poder, cu a demostra di ta un diferencia y cu amor pa Aruba.” RAYNEDRICK KOOLMAN
“This is "Bottom-Up" vision instead of looking down at a situation.”
“Un bon ehempel di con pa ta un bon lider.”
CHARLES CROES
“Hende cu
INGRID RAS common sence y vision.
“Is niet alleen leuk en knap ook heel intelligent en presentatief.”
The right person in the right place.” VALE CROES
EDDY CROES
www.michellewinklaar.com
Esaki ta e logronan economico, social y di cultura di Michelle Hooyboer-Winklaar
Published on Sep 2, 2013
Esaki ta e logronan economico, social y di cultura di Michelle Hooyboer-Winklaar


text:
ATIA a tuma nota di e preocupacion cu ta reina den nos comunidad encuanto e cantidad di atraconan cu a tuma lugar ultimamente. Casi diariamente por lesa den medionan di comunicacion di caso di atraco, y awor tambe atraconan na residencianan. ATIA ta aplaudi e manera cu e casonan aki ta wordo soluciona dor di nos cuerpo policial, pero mester evalua kico ta e origen di e aumento den e ultimo lunanan aki. Tanten cu no deal cu e origen di e problema adecuadamente, e resultado lo ta uno meramente temporario.
ATIA ta urgi pa medidanan mas drastico pa garantisa proteccion di nos pueblo. Den pasado caba, ATIA a boga pa nos leynan wordo adapta pa duna mas autoridad na instancianan judicial pa ehecuta esaki eficientemente.
Un di e sugerencianan di ATIA den pasado, tawata pa hisa castigo pa esnan cu ta carga arma y hasta a pidi un condena minimo si un hende ta carga un arma ilegal. Tin e sentimento general cu hopi hende ta cana rond cu arma ilegal y no ta basila pa usa e armanan aki pa comete crimen.
Den e presentacion na Parlamento e siman aki, Kuerpo Policial di Aruba a revela cu e di dos grupo mas grandi di atracadornan envolvi den e casonan di atraco anja pasa y e grupo di mas grandi e anja aki ta personanan cu ta drenta legal na nos isla. ATIA ta di opinion cu nos mester frena personanan ilegal na Aruba. ATIA a tuma nota di e taskforce cu ta ensera varios departamento necesario den e proceso di detencion y deportacion di ilegalnan, cual riba su mes ta un iniciativa positivo, pero mester tuma medidanan mas drastico y control mas severo na e costanan di nos isla pa ilegalnan no drenta nos isla via lama. Tambe control severo pa evita cu personan ta drenta cu pasport legal pero documentonan falso via aeropuerto, comete nan actonan criminal y despues no por identificanan.
Criminalidad ta afecta nos pueblo y nos economia directamente, pa e motibo aki, ATIA ta di opinion cu solucion di e asunto aki merece di ta prioridad pa Gobierno. Ta necesario pa tuma accionan necesario, adapta nos leynan y hasi e inversionan necesario pa combati e ola di criminalidad aki. Henter nos comunidad mester aporta na soluciona criminalidad ariba nos isla, como ciudadano tambe nos mester ta atento pa actividad sospechoso, raporta esaki na e instancianan indica pa tuma accion y coopera cu polis pa asina di nos banda tambe contribui na un Aruba mas sigur.


text:
Huidige artikelen
vrijdag 23 februari 2018 - Departamento di Impuesto no ta acepta pago cu cheque mas
Entrante 16 di maart 2018
ORANJESTAD – Departamento di Impuesto ta participa cu entrante 16 di maart 2018 no ta acepta pago cu cheque mas. A tuma e decision aki teniendo cuenta cu implementacion di e sistema digital nobo y e decision di Asociacion di Banconan di Aruba pa descontinua uzo di cheque como metodo di pago.
Departamento di Impuesto ta encurasha su clientenan pa haci pago di impuesto online. Pa medio di e sistema digital di banco por haci pago di impuesto den tur trankilidad. E sistema digital di nos banconan ta lihe y sigur.
Departamento di Impuesto ta pidi su clientenan pa tuma nota di e participacion aki pa evita consecuencia indesea.
Gerencia di Departamento di Impuesto
23 di februari 2018


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Lòs e mucha Ta Elis Juliana a pone base metodológiko pa estudio di kultura no-dokumentá di Kòrsou. Awendia antropologia sa ku e métodonan uzá den pasado pa studia komportamentu di antropos (hende) den su interakshon ku naturalesa tabata demasiado basá riba normanan di mundu modèrno oksidental i konsekuentemente tabata laga tiki espasio pa loke tabata biba den otro kultura. Tabata nesesario desaroyá otro metodologia di inbestigá. Elis Juliana a apliká e metodologia akí hasiendo estudio dje kultura di paden, no di pafó, es desir salí for di hende i el a laga esnan ku no tabatin bos, na palabra. E tabata sképtiko pa e importansha demasiado grandi ku tabata duna datonan stadístiko, pasobra a registrá nan por ehèmpel solamente den Punda i ta registrá únikamente e parti kuantitativo, no ta bisa nada di kalidat.
Kasi pa regla Juliana a subi tereno di historia, buskando datonan antropológiko. Anke e no tin pretenshon di ta historiadó, skritura di historia lo dun'é mérito rekonosiend'é komo historiadó-pionero di Kòrsou. Na okashonnan di importansha históriko Juliana ta laga su bos resoná, manera riba promé di yüli di aña 2003 ku a kumpli 140 aña ku kolonialismo ulandes a abolí sklabitut den su kolonianan Sürnam i Antia Ulandes. E ta duna muestra di un noshon skèrpi di bèrdat históriko.
Pasobra Juliana a inbestigá kultura na un manera sistemátiko –di Bándariba te Bándabou – el a trese variantenan kultural na kla, ku ta splika diferenshanan basá riba faktornan étniko, sosial, klimatológiko i demográfiko. Asina a bin generá un nifikashon mas amplio i integral dje konsepto kultura i a liber'é for dje malchi pèrtá i antikuá di kanto i baile so. Kultura ta tur akshon humano pa duna kontenido na bida. Niun hende na Antia no a kolekshoná i dokumentá asina tantu manera Juliana.
Pa su konsiensia pa den un tempu ignorante di importansha di pueblo, hasi trabou di reskate ku propio medionan finansiero, Juliana ta un modelo i ehèmpel pa inbestigadónan lokal i su búskeda tabata un búskeda di su mes tambe. Ku e kompromiso akí el a laga hende den nan dignidat. P'esei por yama Juliana un inbestigadó wapu i krioyo ku su kultura mes a pari. Pasobra Juliana a generá un mira fundamentalmente otro riba antropologia na Kòrsou i laga marka ku no por kita riba diferente tereno mas, e ta un inovadó.
átrabou sientífiko, komo esun artístiko a benefisiá ampliamente dje inmenso trabou antropológiko ku el a hasi. Pa tur esakinan ta na su lugá pa duna antropologia e promé lugá den e lista di terenonan ku Juliana tabata aktivo ariba. Pa e mésun motibunan ta un echo ku Elis Juliana (huntu ku defuntu saserdote Paul Brenneker) ta fundadó di antropologia propio na Kòrsou.
Atenshon spesial pa religion Den su trabou di inbestigá kultura di Kòrsou, Juliana a para ketu masha hopi na religion i e papel ku esaki a i ta hunga den bida di hende na Kòrsou. El a hasi masha hopi entrevista riba e punto akí ku grandinan, kolekshoná hopi opheto i artefakto relashoná ku religion, skirbi tokante i deskribí práktika i kerensianan religioso.
Juliana: "(…) e katibu neger (…) tabata sa ku e tabata wòrdu konsiderá komo un opheto sin sintí. Ku e no tabatin pasado. Ku e no tabatin su propio kultura promé ku el a wòrdu ranká fo'i su rais étniko. Ku e no tabatin su propio ontologia, o sea su propio mira den orígen di eksistensia. Ku e no tabatin su propio religion. Ku e no por a pensa pa su mes, ni rasoná, ni husga. Ku e no por tabatin moralidat (...) e no por tabata sinti peso dje ultrahenan ni humiyashonnan. Ku e no por tabata sufri bou di sklabitut." (Juliana 1976a: 53).
Elis Juliana ta afirmá ku hopi tempu tantu sientífikonan di afó komo di aki a kalifiká kerensianan popular komo superstishon i brua. Juliana ta logra kambia e idea akí a base di inbestigashon i insistensia. Ta e inbestigashonnan mes tabata mustr'é kaminda pa sigui, un tabata hib'é na otro. I el a bin deskubrí ku ingeniosidat di pueblo tabata kapas na krea su propio sientífikonan, su propio santunan, su propio medisina i tur loke tabatin mester.
Den e obra Elis Juliana Inbestigadó: Piedra di Mulina ta paresé diferente muestra di arianan di kua Juliana antropólogo a kolekshoná informashon i deskribí, manera e siguientenan ku ta trata kerensianan (religioso), fishinan di ántes, kunuku i entrevista ku grandinan, tantu na Kòrsou komo Boneiru. E último akí ta forma parti di 141 entrevista ku Juliana a hasi den kurso di añanan. Ta un kolekshon di material baliosísimo di dokumentashon di kultura di Kòrsou ku el a entregá entretantu na Biblioteka Públiko, spesifikamente na señor Salomon Rubens di Biblioteka Públiko pa katalogá.